भारतवर्ष की राजनीति में राजनेताओं के बीच कितनी भी दूरियां पैदा हो जाएं इस बात की परंपरा हमेशा से रही है की एक दूसरे का अभिवादन बड़ी गर्मजोशी से किया जाता रहा है। श्री योगी आदित्यनाथ जी की ताजपोशी पर श्री अखिलेश यादव जी का मोदी जी से मिलना, त्रिपुरा में नवनियुक्त मुख्यमंत्री श्री बिप्लब कुमार देब का ताजपोशी के दिन भूतपूर्व मुख्यमंत्री श्री माणिक सरकार जी के पैर छूकर आशीर्वाद लेना आदि तमाम ऐसे उदहारण हैं जो इस देश के युवाओं को हमेशा याद दिलाते रहते हैं की हम क्यों विश्वगुरु हैं। यह छोटी छोटी बातें हमारे संस्कारों को पूरे विश्व के सामने रखती हैं और युवाओं को अपनी संस्कृति व परम्पराओं को आगे बढ़ाने के लिए प्रोत्साहित करती हैं।